на предмета на поръчката, равен достъп за всички икономически оператори, подходящи срокове и прозрачен и обективен подход.
 6. При описанието на характеристиките на изискваното строителство, доставки или услуги възложителите използват общи описания относно изпълнението и функциите, както и международни, европейски или национални стандарти.
 7. В описанието на изискваните характеристики за строителство, доставки или услуги не се прави позоваване на конкретен модел, източник, процес, търговска марка, патент, тип, конкретен произход или производство, освен ако това не е оправдано от обекта на поръчката и е придружено с думите „или еквивалентно“. За предпочитане е да се използват общи описания на изпълнението или функциите.
 8. Възложителите не налагат условия, които водят до пряка или непряка дискриминация спрямо икономическите оператори на другата страна, като например изискването заинтересованите от поръчката икономически оператори да трябва да са установени в същата държава, регион или територия като възложителя.
 Независимо от горепосоченото, в случаите, когато конкретните обстоятелства на поръчката оправдават това, от спечелилия кандидат може да се изиска да установи определена стопанска инфраструктура на мястото на изпълнение на поръчката.
 9. Сроковете за изразяване на интерес и за представяне на оферти е достатъчно дълъг, за да позволи на икономическите оператори от другата страна да направят адекватна оценка на поръчката и да изготвят оферта.
 10. Всички участници трябва да могат да се запознаят предварително с приложимите правила, критериите за подбор и критериите за възлагане на поръчката. Тези правила трябва да се прилагат еднакво за всички участници.
 11. Възложителите могат да поканят ограничен брой кандидати да представят оферта, при условие че:
 а)
 това се прави по прозрачен и недискриминационен начин; и
 б)
 подборът е основан на обективни критерии като опита на кандидатите в съответния сектор, размера и инфраструктурата на тяхната дейност или техния технически и професионален капацитет.
 Когато се канят ограничен брой кандидати да представят оферта, трябва да се отчита необходимостта от гарантиране на достатъчна конкуренция.
 12. Възложителите могат да използват процедури на договаряне само в изключителни определени случаи, когато използването на такава процедура действително не нарушава конкуренцията.
 13. Възложителите могат да използват квалификационни системи само при условие че списъкът с квалифицирани оператори е изготвен чрез достатъчно прозрачна и отворена процедура, която е била предмет на подходящо обявяване. Попадащите в приложното поле на такива системи поръчки също се възлагат на недискриминационна основа.
 14. Страните гарантират, че поръчките се възлагат по прозрачен начин на кандидата, който е представил икономически най-изгодната оферта или офертата с най-ниска цена, въз основа на критериите на поръчката и процедурните правила, предварително установени и съобщени. Окончателните решения се съобщават своевременно на кандидатите. По искане на загубил кандидат трябва да се предоставят достатъчно подробни мотиви, за да се даде възможност решението да бъде обжалвано.
 15. Страните гарантират, че всяко лице, което има или е имало интерес от спечелването на дадена поръчка и което е претърпяло или рискува да претърпи вреди от твърдяно нарушение, има право на ефективна и безпристрастна съдебна защита срещу всяко решение на възложителя, отнасящо се до възлагането на тази поръчка. Решенията, взети в хода и в края на такава процедура по обжалване, се правят обществено достояние по начин,